מדינות שההכרה בהן מוגבלת

מדינות שההכרה בהן מוגבלת הן ישויות גאופוליטיות המבקשות הכרה כמדינה, אולם אין להן הכרה דיפלומטית מלאה בעולם. ייתכן כי רק מספר מוגבל מאוד של מדינות אינו מכיר בהן.

מדינות אלה מתחלקות לשתי קטגוריות: הקטגוריה האחת היא ישויות אשר יש להן שליטה מלאה או חלקית על הטריטוריה שהן טוענות לה ואשר מקיימות דה פקטו ממשל עצמי ואשר הביעו רצונן בעצמאות מלאה. פעמים רבות, הקהילה הבין-לאומית רואה בקיומן של ישויות אלה תוצאה של הפרת סעיף 11 לאמנת מונטווידאו, ובאופן כללי, הפרת סעיף 2.4 למגילת האומות המאוחדות המהווה היום חלק מן החוק הבין-לאומי הנוהג.

הקטגוריה השנייה היא ישויות אשר אין להן שליטה מלאה על הטריטוריה שהן טוענות לבעלות עליה, אולם טענתן לאותה טריטוריה הוכרה דה יורה לפחות על ידי מדינה אחת. חלק מן המדינות בקטגוריה זו, למשל רפובליקת קפריסין וקוריאה הדרומית, זכו להכרה על ידי רוב מדינות העולם והן חברות בארגון האומות המאוחדות, אולם הן נכללות כאן כיוון שמספר קטן של מדינות אינן מכירות בהן.

ישויות גאופוליטיות לפי דרגת ההכרה בהן
מוכרות רק על ידי מדינות שאינן חברות באו"ם
שםמועד תחילת המחלוקתהכרהטענות נוגדותמידע נוסףהערות שוליים  1990 טרנסניסטריה זכתה להכרה על ידי שתי מדינות שאינן חברות באו"ם: אבחזיה ודרום אוסטיה.  (טוענת כי שטח טרנסניסטריה הוא חלק מן הטריטוריה שלה) יחסי החוץ של טרנסניסטריה

מוכרות על ידי לפחות מדינה אחת חברה באו"ם
שםמועד תחילת המחלוקתהכרהטענות נוגדותמידע נוסףהערות שוליים 1992 עצמאות אבחזיה מוכרת על ידי חמש מדינות חברות באו"ם: ונצואלה, נאורו, ניקרגואה, סוריה ורוסיה, ושתי מדינות שאינן חברות באו"ם: דרום אוסטיה וטרנסניסטריה.  (טוענת כי שטח אבחזיה הוא חלק מן הטריטוריה שלה) מלחמת אבחזיה 1991 עצמאות דרום אוסטיה הוכרה על ידי חמש מדינות חברות באו"ם: ונצואלה, נאורו, ניקרגואה, סוריה ורוסיה, ושלוש מדינות שאינן חברות באו"ם: אבחזיה, טרנסניסטריה ורפובליקת סהרה הערבית הדמוקרטית.  (טוענת כי שטח דרום אוסטיה הוא חלק מהטריטוריה שלה) הסכסוך הגאורגי-אוסטי  הרפובליקה הסינית (טאיוואן) 1949 הרפובליקה הסינית (המכונה לעיתים "טאיוואן") והרפובליקה העממית של סין טוענות לבעלות על כל שטחה של סין ומצהירות כי דה יורה, סין היא ישות אחת, הכוללת את השטח הנמצא כעת בשליטת הרפובליקה הסינית והרפובליקה העממית של סין. הרפובליקה הסינית מוכרת על ידי 11 מדינות חברות באו"ם ועל ידי הכס הקדוש. כל שאר המדינות החברות באו"ם אינן מכירות באופן רשמי ברפובליקה הסינית, חלקן רואות בשטח האי טאיוואן טריטוריה של הרפובליקה העממית של סין דה יורה, וחלקן משתמשות בניסוחים דיפלומטיים זהירים כדי להימנע מהבעת עמדה באשר למעמד האי טאיוואן.  (טוענת כי שטח טאיוואן הוא חלק מן הטריטוריה שלה) מעמדה הבינלאומי של טאיוואן  1976 עצמאותה של סהרה המערבית הוכרה על ידי כ-84 מדינות חברות באו"ם, מדינה אחת שאינה חברה באו"ם (דרום אוסטיה) וארגון האיחוד האפריקאי. רבות ממדינות אלה חזרו בהן והשעו את הכרתן, עד שתתבררנה תוצאות משאל עם בשאלת הגדרה עצמית. כך נותרו רק 46 מדינות המכירות בסהרה המערבית (וטריטוריית דרום אוסטיה שאינה מוכרת כמדינה עצמאית על ידי האו"ם). 25 מדינות חברות באו"ם וארגון הליגה הערבית רואים בסהרה המערבית דה יורה חלק ממרוקו. מאז שנות ה-60 מופיעה סהרה המערבית ברשימת האו"ם לטריטוריות חסרות שלטון עצמי.  (טוענת כי שטח סהרה המערבית הוא חלק מן הטריטוריה שלה).  1991 סומלילנד זכתה להכרה על ידי מדינה חברה אחת באו"ם: ישראל. עם זאת, אתיופיה תומכת במתן עצמאות למדינה ונחשבת לידידתה הקרובה ביותר של סומלילנד.  (טוענת כי שטח סומלילנד הוא חלק מן הטריטוריה שלה) מלחמת האזרחים בסומליה, הכרה בסומלילנד  פלסטין 1988 מדינת פלסטין מוכרת על ידי 157 מדינות חברות באו"ם, מדינה אחת שאינה חברה באו”ם (רפובליקת סהרה הערבית הדמוקרטית), הכס הקדוש, הליגה הערבית, וארגון המדינות האסלאמיות, זאת בעקבות הכרזת העצמאות של המדינה הפלסטינית. ישראל אינה מכירה במדינת פלסטין ומקיימת בחלק משטחה שליטה טריטוריאלית. בעקבות הסכמי אוסלו והסכם הביניים ביחס לגדה המערבית ורצועת עזה משנת 1995, העבירה מדינת ישראל שליטה בחלק מרשויות השלטון לידי הרשות הפלסטינית, הבאה לידי ביטוי ברצועת עזה וחלקים מן הגדה המערבית. ארגון האו"ם מכיר בפלסטין כמדינה במעמד של משקיפה בארגון. פלסטין אינה מוכרת על ידי 46 מדינות חברות באו"ם (וביניהן ישראל) ושתי מדינות שאינן חברות באו"ם (הרפובליקה הסינית וקוסובו).  (טוענת כי השטחים שעליהם טוענת פלסטין לריבונות הם חלק מן הטריטוריה שלה או שנויים במחלוקת) הכרה במדינה פלסטינית, הכרזה על מדינת פלסטין, הסכסוך הישראלי-פלסטיני, הסכמי אוסלו  2008עצמאות קוסובו מוכרת על ידי 110 מדינות חברות באו"ם ומדינה אחת שאינה חברה בארגון (הרפובליקה הסינית). ארגון האו"ם ניהל את שטחה של קוסובו בין השנים 1999–2008. סרביה וחלק מתומכותיה טוענות כי בהתאם להחלטת האו"ם 1244, קוסובו נותרה חלק מהרפובליקה הפדרלית של יוגוסלביה (שסרביה היא ממשיכתה).  (טוענת כי שטח קוסובו הוא חלק מן הטריטוריה שלה) הכרה בקוסובו  הרפובליקה הטורקית של צפון קפריסין 1983עצמאות הרפובליקה הטורקית של צפון קפריסין מוכרת על ידי מדינה חברה אחת באו"ם, טורקיה. ארגון המדינות האסלאמיות העניק לצפון קפריסין מעמד של משקיף תחת השם "מדינת קפריסין הטורקית". החלטת האו"ם 541 מגדירה את הכרזת העצמאות של צפון קפריסין כחסרת תוקף חוקי.  (טוענת כי שטח צפון קפריסין הוא חלק מן הטריטוריה שלה) פלישת טורקיה לקפריסין

מדינות חברות באו"ם שאינן מוכרות לפחות על ידי מדינה אחת אחרת שחברה באו"ם
שםמועד תחילת המחלוקתהכרהטענות נוגדותמידע נוסףהערות שוליים  1948 ישראל אינה מוכרת על ידי 28 מדינות החברות באו"ם ומדינה אחת שאינה חברה באו"ם (רפובליקת סהרה הערבית הדמוקרטית), על רקע הסכסוך הישראלי-ערבי.   הרשות הפלסטינית (טוענת לבעלות על יהודה ושומרון בכלל, ולבעלות על מזרח ירושלים שבאזור יהודה בפרט. מעוניינת בכינון מזרח ירושלים כבירת המדינה הפלסטינית) הכרה בישראל  1949 הרפובליקה העממית של סין אינה מוכרת על ידי מדינה אחת שאינה חברה באו"ם: הרפובליקה הסינית. הרפובליקה העממית של סין אינה מוכרת גם על ידי מדינות המכירות ברפובליקה הסינית (טאיוואן), שכן, הן רואות באחרונה כממשלתה הלגיטימית היחידה של סין (11 מדינות חברות והכס הקדוש נכון ל-4 בפברואר 2024). אף אחת ממדינות אלה לא הכירו באופן רשמי בעצמאות סין, אף שחלקן הביעו עניין ביחסים עם הרפובליקה העממית של סין וגם עם הרפובליקה הסינית. בהוטן היא המדינה החברה באו"ם היחידה שלא מקיימת יחסים דיפלומטים הן עם סין והן עם טאיוואן. על פי החלטת האו"ם 2758 הרפובליקה העממית של סין היא נציגתה החוקית היחידה של סין לאומות המאוחדות.  הרפובליקה הסינית (רואה עצמה כשלטון החוקי היחיד בסין) מלחמת האזרחים הסינית  1948 קוריאה הדרומית אינה מוכרת על ידי מדינה חברה אחת באו"ם: קוריאה הצפונית.  (קוריאה הדרומית וקוריאה הצפונית טוענות כל אחת שהן הממשל החוקי היחיד של קוריאה) היסטוריה של קוריאה, מלחמת קוריאה  קוריאה הצפונית אינה מוכרת על ידי שתי מדינות חברות באו"ם: יפן וקוריאה הדרומית.  (קוריאה הדרומית וקוריאה הצפונית טוענות כל אחת שהן הממשל החוקי היחיד של קוריאה)  1974 קפריסין אינה מוכרת על ידי מדינה חברה אחת באו"ם: טורקיה ומדינה אחת שאינה חברה באו"ם: צפון קפריסין. טורקיה וצפון קפריסין מתייחסות למדינת קפריסין בכינוי "החלק היווני של דרום קפריסין".  הרפובליקה הטורקית של צפון קפריסין (רואה עצמה כבעלת הריבונות היחידה על האי הקפריסאי) היסטוריה של קפריסין

יחסים לא-רשמיים
חלק מן המדינות מקיימות יחסים לא-רשמיים עם מדינות אשר אינן מכירות בהן באופן רשמי. הרפובליקה הסינית (טאיוואן), למשל, מקיימת יחסים לא-רשמיים עם מדינות רבות אחרות באמצעות משרדי נציגות כלכלית ותרבותית, שבהם ניתנים שירותים קונסולריים. אופן פעולה זה מאפשר לרפובליקה הסינית לקיים יחסים כלכליים עם מדינות שאינן מכירות בה כישות מדינית עצמאית. באופן זה, 56 מדינות שונות בעולם מחזיקות במשלחות לא רשמיות ברפובליקה הסינית.

ראו גם
 מדינה לכאורה
 טרה נוליוס
 ישות דמוית מדינה

קישורים חיצוניים


הערות שוליים
<div style="direction: ltr;">

קטגוריה:יחסים בין-לאומיים
**
קטגוריה:רשימות מדינות
*